SOBR

SOBR הוא כינויה של היחידה המיוחדת לתגובה מהירה (ברוסית: Специа́льный отря́д бы́строго реаги́рования, בראשי תיבות СОБР) ומהווה שמן של יחידות פדרליות ואזוריות של המשמר הלאומי של הפדרציה הרוסית, שעד 2003 היוו חלק מהמחלקות למאבק בפשע המאורגן (RUBOP) במשרד הפנים (היחידות כללו יותר מ-200 אנשים בסוף שנות התשעים). בשנת 2002, יחידות SOBR הומרו ליחידות המיליציה למטרה מיוחדת (OMSN בראשי תיבות), אך ב-30 בנובמבר 2011 בצו של שר הפנים ראשיד נורגאלייב הושב ליחידות שמן הקודם. היחידות פעלו כיחידות משטרה מיוחדות עד להכפפתן לשירות הלאומי בשנת 2016.

היחידות מיועדות ללוחמה בטרור, לחילוץ בני ערובה ולמקרים מיוחדים. לאנשי ה-SOBR תפקידים רבים המנצלים את הכשרתם הייחודית, ביניהם: הצלת בני ערובה, אבטחת אירועים ואישים חשובים, התמודדות מול גורמים עוינים החמושים בכבדות או בעלי יתרון טקטי (למשל, חמושים המבוצרים בבניין), מניעת פעילות חוליות גרילה וטרור בערי רוסיה, גיבוי כוחות המשטרה בפשיטות, מעצרים והפעלת צווי חיפוש וטיפול באנשים המאיימים להתאבד.

במקור, היחידה הוקמה במטרה להיאבק בפשע המאורגן הרוסי. עם זאת, היחידות מסייעות לעיתים לצבא במבצעי לוחמה בטרור באזור צפון הקווקז.

בכל שנה ב-9 בנובמבר, החל משנת 2004, ברוסיה נחוג יום SOBR, המציין את יום החג המקצועי של היחידה.

בתרבות 
 Antikiller (2002)
 ספצנאז (סדרת טלוויזיה) (2002-2003)
 Antikiller 2: Antiterror (2003)
 מלחמות השוטרים
 שוטרי תנועה (סדרת טלוויזיה) (2007)
 SOBR (סדרת טלוויזיה) (2011)
 ירי מקדים (סדרת טלוויזיה) (2011)
 המפעל (2018)

גלריה

קישורים חיצוניים 

 קהילת יוצאי הצבא, המשטרה והצי. פורומים. // spec-naz.org

הערות שוליים 

רוסיה: צבא וביטחון
יחידות משטרתיות ללחימה בטרור
המשמר הלאומי של רוסיה